 Akizungumza na gazeti hili, Kocha Msaidizi wa timu hiyo, Ngawina Ngawina, alisema wamesikitishwa na matokeo hayo na wanafanyia kazi upungufu uliojitokeza.“Imetuuma sana kufungwa uwanja wetu wa nyumbani, lakini ndiyo soka ilivyo ina matokeo ya kushinda, kufungwa ama sare. Sisi tumefungwa na Azam. “Tunajua ugumu wa ligi ulivyo, kuna haja ya kujipanga vizuri na kuhakikisha mashabiki wetu hawatoki uwanjani wakiwa wamenyong’onyea. “Ndanda FC inajipanga kuhakikisha haifanyi vibaya katika mechi zijazo, tutaanzia na ule wa Jumatano (leo) dhidi ya Ndanda FC, hatutafanya tena makosa,” alisema Ngawina.Alisema timu yake ilipata nafasi kadhaa za kufunga ilipocheza na Azam, lakini ilishindwa kuzitumia wakati wapinzani wao walitumia nafasi waliyoipata na kuibuka na ushindi wa bao 1-0.